Δημοσίευση μιας αίτησης τροποποίησης δυνάμει του άρθρου 9 του κανονισμού (ΕΟΚ) αριθ. 2081/92 για ένα ή περισσότερα στοιχεία της συγγραφής υποχρεώσεων μιας καταχωρημένης ονομασίας βάσει του άρθρου 17 ή του άρθρου 6 του εν λόγω κανονισμού

(2001/C 296/06)

Η παρούσα δημοσίευση παρέχει δικαίωμα προβολής ένστασης κατά την έννοια του άρθρου 7 του ανωτέρω κανονισμού. Οποιαδήποτε ένσταση στην παρούσα αίτηση πρέπει να διαβιβάζεται μέσω της αρμόδιας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η τροποποίηση δεν είναι δευτερεύουσας σημασίας και ως εκ τούτου πρέπει να δημοσιεύεται βάσει του άρθρου 6 παράγραφος 2 του εν λόγω κανονισμού.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΤΡΟΠΟΠΟΙΗΣΗΣ ΠΡΟΔΙΑΓΡΑΦΩΝ: ΑΡΘΡΟ 9

1. Καταχωρημένη ονομασία: Laguiole

2. Αρμόδια αρχή του κράτους μέλους: Institut national des appellations d'origine 138, Avenue des Champs-Élysées F - 75008 Paris Τηλ. (33-1) 53 89 80 00 Φαξ (33-1) 42 25 57 97

3. Αιτούμενη(-ες) τροποποίηση(-εις): - τίτλοι των προδιαγραφών:

[square ] ονομασία

>PIC FILE= "C_2001296EL.001102.TIF">

περιγραφή

>PIC FILE= "C_2001296EL.001103.TIF">

γεωγραφική περιοχή

[square ] απόδειξη της καταγωγής

>PIC FILE= "C_2001296EL.001104.TIF">

μέθοδος παραγωγής

[square ] δεσμός

>PIC FILE= "C_2001296EL.001201.TIF">

σήμανση

>PIC FILE= "C_2001296EL.001202.TIF">

εθνική απαίτηση

- τροποποίηση(-εις):

Περιγραφή

Το "Laguiole" είναι ένα τυρί βάρους 25 έως 50 kg (αντί: 30 έως 50 kg).

Απαγορεύεται η εμπορία του "Laguiole râpé" (ξυσμένου Laguiole).

Γεωγραφική περιοχή

Επέκταση της γεωγραφικής περιοχής σε έναν περιορισμένο αριθμό κοινοτήτων: 19 στα διαμερίσματα Aveyron και Lozère και 1 στο Cantal, που παρουσιάζουν τα ίδια χαρακτηριστικά με τον πυρήνα της ονομασίας προέλευσης τηρώντας φυσικούς και ανθρώπινους παράγοντες.

Μέθοδος παραγωγής

Τα βασικά στοιχεία της μεθόδου παραγωγής του "Laguiole" προσδιορίζονται κατωτέρω:

- από 1ης Ιανουαρίου 2004 επιτρέπονται μόνο οι φυλές βοοειδών Simmenthal Γαλλίας και Aubrac,

- η διατροφή των αγελάδων εξασφαλίζεται, πλην εξαιρετικών κλιματολογικών παραγόντων, από την παραγωγή χορτονομών της γεωγραφικής περιοχής: βοσκή επί 120 ημέρες το καλοκαίρι, άχυρο σε αναλογία τουλάχιστον 30 % το χειμώνα, και ενσύρωση χόρτου· από την 1η Ιανουαρίου 2004 απαγορεύεται η παρουσία ενσυρωμένου αραβοσίτου στο σιτηρέσιο των αγελάδων γαλακτοπαραγωγής,

- η μέση παραγωγή γάλακτος ανά αγελάδα στην εκμετάλλευση δεν μπορεί να υπερβεί 6000 λίτρα κατ' έτος,

- τα διάφορα στάδια παρασκευής του τυριού: συλλογή του γάλακτος, επεξεργασία του γάλακτος, προσθήκη πυτίας εντός μέγιστου χρονικού διαστήματος 48 ωρών μετά την πρώτη άμελξη σε θερμοκρασία μεταξύ 30 και 35 °C, προσθήκη γαλακτικών ενζυμάτων, πήξη, πρώτη συμπίεση, ωρίμανση, θρυμματισμός, αλάτισμα στη μάζα, ωρίμανση του «κεφαλιού» στο αλάτι, δημιουργία του τεμαχίου, δεύτερη συμπίεση.

Σήμανση

Η αναγνώριση της ταυτότητας του τυριού εξασφαλίζεται επίσης με ένα ανάγλυφο αποτύπωμα, στο τυρί, το οποίο παρουσιάζει τον ταύρο του Laguiole και τη λέξη "Laguiole".

Οι ενδείξεις "buron" και "fermier" επιτρέπονται υπό ορισμένους όρους.

Εθνική απαίτηση

αντί:"Διάταγμα της 29ης Δεκεμβρίου 1986",

διάβαζε:"Διάταγμα σχετικά με την ελεγχόμενη ονομασία προέλευσης 'Laguiole'".

4. Ημερομηνία παραλαβής του πλήρους φακέλου: 20 Απριλίου 2001.